cy en en su cy fi cy cy de cy cy cy jbo cy cy cy cy cy cy cy cy cy cy cy cy cy cy ca es cy cy cy cy cy
Hyfforddiant - Cymdeithas Cyfieithwyr Cymru
Dod o hyd i gyfieithydd
Ymarferion cyfieithu i'r Saesneg
Wrth sôn am hyfforddiant neu ddatblygiad proffesiynol, cyfeirir at yr hyn y mae rhywun yn ei wneud i wella, diweddaru ac ymestyn ei sgiliau a'i wybodaeth broffesiynol a nodweddion allweddol eraill er mwyn cynhyrchu gwaith o'r safon uchaf bosibl.
Nid yw cyfieithwyr yn wahanol i broffesiynau eraill yn hyn o beth. Mae'r Gymdeithas yn annog ei haelodau a chyfieithwyr eraill i fynd ati i fanteisio ar yr holl gyfleoedd hyfforddi, rhwydweithio a datblygu sydd ar gael iddyn nhw.
Yn wir, mae datblygu proffesiynol a hyfforddi'n hollol wirfoddol: chi sy'n dewis pa sgiliau mae angen i chi eu datblygu a pha gyrsiau a gweithdai i gymryd rhan ynddynt. Ond rhaid pwysleisio bod datblygu proffesiynol yn fanteisiol i gyfieithwyr a chyfieithwyr ar y pryd ar unrhyw adeg yn eu gyrfa, o'r dechreuwyr hyd at y rhai mwyaf profiadol.
Mae'r Gymdeithas yn cydnabod pwysigrwydd hyfforddiant a datblygiad proffesiynol. Cynigiwn gyfleoedd hyfforddi i gyfieithwyr a darpar gyfieithwyr trwy'n gweithdai, yr e-weithdy cyfieithu, a'r Ymarfer CAP. Mae'r gweithgareddau hyn i gyd yn agored i bawb a heb eu cyfyngu i'n aelodau'n unig. Gallwn hefyd drefnu rhaglen o hyfforddiant a fydd wedi'i deilwra'n uniongyrchol i anghenion unrhyw sefydliad neu gwmni.
Cymdeithas Cyfieithwyr Cymru, Bryn Menai, Ffordd Caergybi, Bangor, Gwynedd, LL57 2JA
Dilynwch ni ar Twitter
Cymdeithas Cyfieithwyr Cymru. Hawlfraint 2015. Cofrestrwyd yng Nghymru Rhif 4741023. Gwefan